1.苍苍松桧阴,晓日露西岭。
2.穿松渡双涧,宫殿五峰围。
3.道士黄山隐,轻人复重财。太山将比甑,东海只容杯。绿绶藏云帔,乌巾换鹿胎。黄泉六个鬼,今夜待君来。
4.洞房环佩冷,玉殿起秋风。秦地应新月,龙池满旧宫。系舟今夜远,清漏往时同。万里黄山北,园陵白露中。
5.焚香祝海灵,开眼梦中行。得达即便是,无生可作轻。流黄山火着,碇石索雷鸣。想到夷王礼,还为上寺迎。
6.黄山四千仞,三十二莲峰。丹崖夹石柱,菡萏金芙蓉。
7.黄山远隔秦树,紫禁斜通渭城。别路青青柳发,前溪漠漠花生。和风澹荡归客,落日殷勤早莺。灞上金樽未饮,宴歌已有馀声。
8.两廊诸岳色,九里乱松声。
9.奇树留寒翠,神池结夕波。黄山一夜雪,渭水雁声多。
10.秋浦猿夜愁,黄山堪白头。清溪非陇水,翻作断肠流。欲去不得去,薄游成久游。何年是归日,雨泪下孤舟。
11.松间石上定僧寒,夜半犹溪水声急。
12.松门风自扫,瀑布雪难消。
13.肃城邻上苑,黄山迩桂宫。雨歇连峰翠,烟开竟野通。排虚翔戏鸟,跨水落长虹。日下林全暗,云收岭半空。山泉鸣石涧,地籁响岩风。
14.苔滑非关雨,松鸣不假风。
15.妖星沈雨露,和气满京关。上将忠勋立,明君法驾还。顺风调雅乐,夹道序群班。香泛传宣里,尘清指顾间。楼台新紫气,云物旧黄山。晓渭行朝肃,秋郊旷望闲。庙灵安国步,日角动天颜。浩浩升平曲,流歌彻百蛮。
16.阴阴清禁里,苍翠满春松。
17.应有山神长守护。松风时为扫埃尘。
18.云阴带残日,怅别此何时。欲望黄山道,无由见所思。
19.紫汉秦楼敞,黄山鲁馆开。簪裾分上席,歌舞列平台。马既如龙至,人疑学凤来。幸兹联棣萼,何以接邹枚。
20.昨夜谁为吴会吟,风生万壑振空林。龙惊不敢水中卧,猿啸时闻岩下音。我宿黄山碧溪月,听之却罢松间琴。
望黄山诸峰
唐 释岛云
峰峰寒列簇芙蕖,静想嵩阳秀不如。
峭拔虽传三十六,参差何啻一千余。
浮丘处处留丹灶,黄帝层层隐玉书。
终待登临最高顶,便随鸾鹤五云车。
游黄山
宋 焦炳炎
秀出云霄一杖探,诸峰高下护晴岚。
丹成兔魄香生杵,影见龙津月在潭。
洞暖有花因七七,云深无语住三三。
粥鱼敲动山林典,合傍浮丘去结庵。